October | 2009 | Lewies Mymer
Hier kiep – kiep
October 31, 2009 Lewies Mymer	7 Comments
Nou gaat ek kiep. Hier oor die rekenaar teem ou Janis Joplin die Liewe Heer moet haar ‘n Merceidies Benz gee–nee wat Pearl, werk vir die blerrie kar, hy kom nie so maklik nie!
Goeie nag blog land! Sweet dreams!
October 31, 2009 Lewies Mymer	16 Comments
Ja, pop bars my borrel. Fokkitie fok. Was dit Jonathan Kaplan se beste vertoning as skeidsregter? Nie dat die saak sou maak aan wie die wedstryd wen nie, van sy beslissings teen die Bulle was vir my ewe vreemd, maar dit sou dalk die frustrasie vlak verminder het. Nou ja, as jy teen die beste skrumskakel in die wêreld speel, teen die beste slotpaar in die wêreld, teen ‘n losskakel wat nie ‘n voet verkeerd sit nie en dodelik pale toe skop, teen die grootste skare fanatici, met ‘n losskakel wat meer ten gunste van die opponente gespeel het, sy nuwe span né, (jammer vir die insinuasie, ek bedoel dit nie), moet jy wragtag goed wees om te wen. Nietemin, die Cheetahs is nog steeds die beste span! Go Cheetahs, ek staan en val nog steeds by julle, van toentertyd se Vrystaat, tot in aller ewigheid!
Ossies teen die Bulle
October 29, 2009 Lewies Mymer	13 Comments
2005, wonderjaar, annus mirabilis, toe een Os 15 Bulle op hul moer gespeel het. Gaan Os se Ossies dit weer doen? Die wind waai effe wes, hulle speel immers teen die Springbokke, maar hulle kan. Die Cheetahspan is soos ‘n gebruikte kondoom, jy mors nie met hom nie. Ek, vir een, staan agter die Cheetahs, wen of verloor. Maar wen sal darem baie lekkerder wees!
October 25, 2009 Lewies Mymer	15 Comments
My vorige inskrywing, oor die engele op my voorstoep, het ‘n verskuilde angel, wat dalk kan verlore gaan en die betekenis van die stuk sinloos maak. As jule dit lees neem in ag dat Gabriël God se boodskapper-engel is, wat ook die boodskap bring dat jou tydjie op hierdie ondermaanse verby is en dat die oomblik van rekenskap aangebreek het.
Dis ‘n wonderlike dag hier in die Wes-Transvaal, die lug is swanger met die belofte van sagte reën, vars en geurig. Die voëls poep en kwetter plesierig, Rapport is nog nie afgelwer nie, maw my gedagtes is nog rein en onbesoedel, niks g’n stories oor korrupsie, misdaad, kinky seks van die”sterre”. Ek moet die bleddie koerant kanselleer.
‘n Engeleskaar op my voorstoep.
October 24, 2009 Lewies Mymer	12 Comments
“Middag Baas. Baas ek is Abraham. Ek soek skrop. My kinders is honger, daar is nie kos by my huis nie. Ek sal die kar was, ek soek net geld vir pap en paraffien.”
“Ek het nie werk vir jou nie, Abraham. Ek het ‘n man wat my help, maar ek sal vir jou kos gee”
“Middag Baas. Ek is Daniël’
Ek is Ezekiel
Ek is Isak
Ek is Jakob
Ek is Johannes
Ek is Job
Ek is Petrus
Ek is Zagaria
Ek soek skrop. Ek loop die hele dag, ek kry niks. My kinders is honger, daar is nie kos by my huis nie. Ek sal die kar was, ek soek net geld vir pap en paraffien”
“Middag Baas. My naam is Gabriël”
Weer eens, sorry vir die kak uitleg, te danke aan Letter fokken trash
Anner baas draai mantel (Lees saam met Abel die Cheetah)
October 19, 2009 Lewies Mymer	31 Comments
“Middag Abel! Hoe gaan dit?”
“Eeeh Baas! Gaan goed Baas”
“Jy het die tuin mooi opgeruim na die hael Abel. Ek het 27 sakke blare laat wegry”
“Ek sê jy het die tuin mooi skooongemaak. Dit was twenty seven plastics vol blare”
“Kaniti. Jy het hard gewerk, dankie”
“Want ek sê ok dankie by die Baas. Jy help my altyd”
“Ons help mekaar, Abel. Ek sien jy het nou ‘n Bulls rugbyhemp aan. Is jy nou ‘n Bulls supporter”
“Baas?” Fokkit Abel!
“Ek sê ek sien jy het vandag ‘n ander hemp aan. Nou die dag het jy ‘n Cheetah hemp aangehad”
“Nou watter team support jy?”
“Ek support die Bucs, Baas”
“O, ok. Maar waar kry jy die Bulls hemp”
“Dis daai anner baas, Baas. Hy sê hy laaik nou weer daai anner hemp wat hy my gegee het, daai hemp van die Cheetahs, hy vat hom terug, hy gee my die hemp”.
“Laaik jy hierdie blou hemp?”
“Nee Baas, ek laaik hom fokkol”
“Mooi Abel! More koop ek vir jou ‘n nuwe Cheetah hemp!”
“Want ek sê dankie, Baas”